**Nicole Evangeline Lilly** (s. 3. elokuuta 1979 Fort Saskatchewan, Alberta) on kanadalainen näyttelijä ja kirjailija. Hänet tunnetaan parhaiten Kate Austenin roolista ABC:n televisiosarjassa *Lost*. Hänet tunnetaan myös rooleistaan elokuvissa *The Hurt Locker* ja *Real Steel* sekä Peter Jacksonin elokuvasarjassa *Hobitti*.

Biografia
---------

### Nuoruus

Lilly syntyi Fort Saskatchewanissa, Kanadassa hurskaaseen evankelis-kristittyyn perheeseen. Hänen isänsä on ekonomian opettaja ja äitinsä kauneuskonsultti. Lillyllä on myös kaksi siskoa, joista nuorempi, Andrea on kuvaillut Evangelinea "perheen näyttelijättäreksi". Lillyn lapsuudessa perheellä ei ollut lainkaan televisiota.

Ennen lähtöään Fort Saskatchewanista Lilly kävi Fortin, Rudolph Henningin ja James Mowatin peruskouluja. Hänellä on yliopistotutkinto kansainvälisestä politiikasta University Of British Columbiasta ja hän johti yliopistoaikanaan perustamaansa kehitysapu- ja ihmisoikeuskomiteaa. 

Lilly toimi lyhytaikaisesti ulkomaanlähettiläänä ja asui ruohomajassa Filippiineillä. Hänelle tarjottiin kahdeksi vuodeksi pysyvää paikkaa Filippiineille, jonka hän ottikin vastaan, mutta perui sen myöhemmin vanhempiensa toivomuksesta. Lilly työskenteli *Royal Airlines*in lentoemäntänä ja puhuu lähes sujuvaa ranskaa. Lilly työskenteli myös *Green Bay Bible Campilla* lähellä Kelownaa ja *Earls Restaurant* -nimisessä ravintolassa Abbotsfordissa, Brittiläisessä Kolumbiassa.

### Ura

Ford-mallitoimisto huomasi Lillyn Kelownassa, Brittiläisessä Kolumbiassa ja hän allekirjoitti mallitoimiston kanssa sopimuksen maksaakseen opintonsa University of British Columbiassa. Vaikka Lilly allekirjoittikin sopimuksen Ford-mallitoimiston kanssa, hän ei koskaan ollut varsinainen malli, vaan työskenteli Fordissa pääsääntöisesti näyttelijäosastolla.

Lilly on esiintynyt useissa *LiveLinks Chatlinen* televisiomainoksissa; hänen kuvaansa käytetään vieläkin palvelun mainoksissa. Hän esiintyi myös G4:n *Judgement Day* -sarjassa, muutamissa *Smallvillen* jaksoissa sekä elokuvassa *Freddy vs. Jason*. Lilly vieraili myös ABC:n kauhusarjassa *Stephen Kingin Sairaala* vuonna 2004. Lillyn ensimmäinen puherooli oli televisiosarjassa *Lost*.

Kun Lilly sai Kate Austenin roolin draamasarjassa *Lost*, hänen suurin huolenaiheensa oli työviisumin saanti. Kun ohjelman tuotannon alkuun oli vain muutamia päiviä eikä viisumista ollut tietoa, ohjaajat alkoivat etsiä Katen rooliin toista näyttelijää. Lähes 20 koe-esiintymisen jälkeen Lillyn työviisumihakemus hyväksyttiin ja hän saapui kuvauksiin päivää myöhemmin.

Vuonna 2004 Lilly sai palkkaa yhdestä *Lostin* jaksosta noin 80 000 dollaria. *Entertainment Weeklyssä* hänet äänestettiin vuoden 2004 läpimurtotähdeksi roolistaan Katena. Hän oli sijalla kolmetoista FHM:än listalla "100 maailman seksikkäintä naista" vuonna 2006 ja *Maximin* "*Hot 100*"-listan sijalla kaksi vuonna 2005. 14. joulukuuta 2006 Lilly oli ehdolla Golden Globe -palkinnon saajaksi "parhaasta naispääosasta draamasarjassa".

*Lostin* kuvausten päätyttyä Lilly suunnitteli lopettavansa näyttelemisen keskittyäkseen uraansa hyväntekeväisyydessä, mutta ei kuitenkaan sulkenut pois mahdollisuutta palata televisioon tulevaisuudessa. Hän esiintyi vuonna 2011 Hugh Jackmanin rinnalla elokuvassa *Real Steel* ja vuosina 2013–2014 Peter Jacksonin ohjaaman *Hobitti*-elokuvatrilogian jälkimmäisissä osissa Tauriel-haltiana. Hän näytteli Hope van Dynea kesällä 2015 ensi-iltansa saaneessa Marvel Studiosin elokuvassa *Ant-Man*.

### Yksityiselämä

Lilly on ollut naimisissa kanadalaisen jääkiekkoilijan Murray Honen kanssa, mutta pari erosi pian sen jälkeen, kun Lilly oli aloittanut *Lostissa*. Vuosina 2004–2009 hän seurusteli *Lost*-näyttelijä Dominic Monaghanin kanssa. Tällä hetkellä Lilly seurustelee *Lostin* työryhmään kuuluneen Norman Kalin kanssa. He saivat poikalapsen toukokuussa 2011. Toisen lapsen pari sai vuonna 2015.

Filmografia
-----------

| Elokuvat |
| --- |
| Vuosi | Suomenkielinen nimi | Alkuperäinen nimi | Rooli |
| 2005 | *Rankka viikonloppu* | *The Long Weekend* | Simone |
| 2008 | *The Hurt Locker* | Connie James |
| *Afterwards* | Claire |
| 2011 | *Real Steel* | Bailey Tallet |
| 2013 | *Hobitti – Smaugin autioittama maa* | *The Hobbit: The Desolation of Smaug* | Tauriel |
| 2014 | *Hobitti – Viiden armeijan taistelu* | *The Hobbit: The Battle of the Five Armies* |
| 2015 | *Ant-Man* | Hope van Dyne |
| 2017 | *Little Evil* | Samantha Bloom |
| 2018 | *Ant-Man and the Wasp* | Hope van Dyne / Ampiainen |
| 2019 | *Avengers: Endgame* |
| 2019 | *Crisis* | Claire Reimann |
| 2023 | *Ant-Man and the Wasp: Quantumania* | Hope van Dyne / Ampiainen |

| Televisiosarjat |
| --- |
| Vuosi | Suomenkielinen nimi | Alkuperäinen nimi | Rooli | Jaksot |
| 2002 | *Judgement Day* | JD Girl | – |
| 2004 | *Stephen Kingin Sairaala* | *Stephen King's Kingdom Hospital* | Bentonin tyttöystävä | 1 jakso |
| 2004–2010 | *Lost* | Kate Austen | 117 jaksoa |
| 2021 | *What If...?* | Hope van Dyne / Ampiainen (ääni) | jakso "Mitä jos... zombeja?!" |

Palkinnot
---------

| Televisiosarjat |
| --- |
| Vuosi | Palkinto | Kategoria | Työ | Tulos |
| 2005 | Satellite | Paras naisnäyttelijä draamassa | *Lost* | Ehdokkuus |
| Academy of Science Fiction, Fantasy and Horror Film Award | Paras naisnäyttelijä televisiossa | Ehdokkuus |
| 2006 | National Television Award | Suosituin naisnäyttelijä | Ehdokkuus |
| Academy of Science Fiction, Fantasy and Horror Film Award | Paras naisnäyttelijä televisiossa | Ehdokkuus |
| 2007 | Golden Globe | Paras naisnäyttelijä draamasarjassa | Ehdokkuus |
| Screen Actors Guild Award | Paras näyttelijäkaarti | Voitto |
| Saturn | Paras naisnäyttelijä draamasarjassa | Ehdokkuus |
| Academy of Science Fiction, Fantasy and Horror Film Award | Paras naisnäyttelijä televisiossa | Ehdokkuus |
| 2008 | Academy of Science Fiction, Fantasy and Horror Film Award | Paras naisnäyttelijä televisiossa | Ehdokkuus |
| 2009 | Academy of Science Fiction, Fantasy and Horror Film Award | Paras naisnäyttelijä televisiossa | Ehdokkuus |
| 2010 | Screen Actors Guild Award | Paras näyttelijäkaarti | *The Hurt Locker* | Ehdokkuus |
|

Lähteet
-------

1. ↑  INS News *I'M NOT JUST Lost PROPERTY; She May Be One of the Hottest Young Actresses in Hollywood, but Lost St...*.  Arkistoitu 14.5.2008.
2. ↑  Nepales, Ruben V.. "Evangeline Lilly dreamt of Palawan, not Hawaii", *Philippine Daily Inquirer*, 3.11.2006. Archived from the original on 20.9.2012.
3. ↑  Sundance Interview: Evangeline Lilly for "Afterwards" *darkhorizons.com*.  2.2.2009.
4. ↑  Clip of Evangeline Lilly speaking almost fluent French with a Quebecer accent
5. ↑  Brady, James. Evangeline Lilly (Canadian TV and film actress), *Parade*, 23.10.2005.
6. ↑  *Lost: The Complete First Season* julkaisija Buena Vista Home Entertainment
7. ↑  Lilly announces she plans to take a break from acting, Zimbio
8. ↑
9. ↑  SDCC 2014: Official: Evangeline Lilly & Corey Stoll Join Marvel’s Ant-Man *Marvel.com*.  29.7.2014. Viitattu 29.7.2014. (englanniksi)
10. ↑  Gould, Lara: Exclusive: I Got So Famous I Nearly Lost It, *Sunday Mirror*, 19.11.2006.
11. ↑  It's her biggest plot twist yet: Lost's Evangeline Lilly is heavily pregnant with her first child *Dailymail.co.uk*.  16.4.2011. Viitattu 16.12.2012. (englanniksi)
12. ↑  It's Lost hours of sleep for Evangeline Lilly as she gives birth to a baby boy *Dailymail.co.uk*.  23.5.2011. Viitattu 16.12.2012. (englanniksi)
13. ↑  Webber, Stephanie: Evangeline Lilly Gives Birth, Welcomes Second Child With Norman Kali *US Weekly*.  22.10.2015. Viitattu 11.10.2016. (englanniksi)

Aiheesta muualla
----------------

* Kuvia tai muita tiedostoja aiheesta **Evangeline Lilly** Wikimedia Commonsissa

* Suomenkielinen haastattelu Starassa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Tšekki
* Korea
* Alankomaat
* Puola

 |
|  |
| Henkilöt | 
* Deutsche Synchronkartei
* Elonet

 |
|  |
| Muut | 
* IdRef

 |

 |